**Kratki opis serije „Najbolji dan ikada“ (*radni naslov*)**

*Igrano-dokumentarni format*

Pripovijedamo priču o djetetu koje trudom i upornošću uspješno savladava izazov sukladan svojoj dobi. Na putu do uspjeha griješi ili posustaje, pa se neizostavnom za uspjeh nameće i poticajna okolina. U ovom formatu, ta se okolina najjasnije očituje kroz maskotu koja u maniri *psihologa/dobrog učitelja/predanog roditelja/dobrog prijatelja,* u trenutku kada dijete poželi odustati, pravim izborom riječi i radnji vraća malog protagonista na pravi put i vodi ga prema savladavanju izazova.

Izazov u ovom formatu promatramo kao bilo koji dio svakodnevice djeteta u ciljanoj skupini. To mogu biti njegovi strahovi/bojazni koji će zbog ispravnog pristupa okoline i vlastitog truda s vremenom nestati - *odlazak doktoru, zubaru, odvajanje od mame prilikom odlaska na prijateljevu rođendansku zabavu…* to može biti izazov učenja vožnje bicikla ili rola, izazov se može odnositi i na uspješno savladavanje okretanja palačinki za dijete u dobi od 7 godina…izazov je ovdje postavljen široko, ali imperativ mu je da bude sukladan dobi, odnosno razvojnoj fazi djeteta.